CELEX: 62008CA0278
Language: et
Date: 2010-03-25 00:00:00
Title: Kohtuasi C-278/008: Euroopa Kohtu (esimene koda) 25. märtsi 2010 . aasta otsus (Oberster Gerichtshof eelotsusetaotlus — Austria) — Die BergSpechte Outdoor Reisen und Alpinschule Edi Koblmüller GmbH versus Günter Guni, trekking.at Reisen GmbH (Kaubamärgid — Internet — Reklaam vastusena märksõnadele (keyword advertising) — Vastusena kaubamärkidega identsetele märksõnadele linkide kuvamine kõnealuste kaubamärkide omanike konkurentide veebilehtedele — Direktiiv 89/104/EMÜ — Artikli 5 lõige 1)

22.5.2010   
            
            
               ET
            
            
               Euroopa Liidu Teataja
            
            
               C 134/3
            
         Euroopa Kohtu (esimene koda) 25. märtsi 2010. aasta otsus (Oberster Gerichtshof eelotsusetaotlus — Austria) — Die BergSpechte Outdoor Reisen und Alpinschule Edi Koblmüller GmbH versus Günter Guni, trekking.at Reisen GmbH
   (Kohtuasi C-278/008) (1)
   
   (Kaubamärgid - Internet - Reklaam vastusena märksõnadele (keyword advertising) - Vastusena kaubamärkidega identsetele märksõnadele linkide kuvamine kõnealuste kaubamärkide omanike konkurentide veebilehtedele - Direktiiv 89/104/EMÜ - Artikli 5 lõige 1)
   2010/C 134/03
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Die BergSpechte Outdoor Reisen und Alpinschule Edi Koblmüller GmbH
   
      Kostja: Günter Guni, trekking.at Reisen GmbH
   
      Ese
   
   Eelotsusetaotlus — Oberster Gerichtshof — 21. detsembri 1988. aasta esimese nõukogu direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92) artikli 5 lõike 1 tõlgendamine — Kaubamärgiga sarnase või identse tähise reserveerimine teenuseosutajalt, kes on interneti otsingumootori haldaja, nii et selle tähise otsingusõnana sisestamisel ilmub ekraanile automaatselt reklaamteade sellise identse või sarnase kauba või teenuse kohta, mille jaoks kõnealune kaubamärk registreeriti (keyword advertising) — Kaubamärgi taolise kasutamise lugemine selliseks, mida kaubamärgi omanikul on õigus takistada
   
      Resolutsioon
   
   Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 5 lõiget 1 tuleb tõlgendada nii, et kaubamärgiomanikul on õigus keelata reklaamijal kaubamärgiga identse või sarnase märksõna abil, mille reklaamija on interneti viitamisteenuse raames valinud ilma kaubamärgiomaniku loata, reklaamida kaupu või teenuseid, mis on identsed nendega, mille jaoks kaubamärk on registreeritud, kui reklaam ei võimalda keskmisel internetikasutajal aru saada, kas reklaamitavad kaubad või teenused pärinevad kaubamärgiomanikult või temaga majanduslikult seotud ettevõtjalt või hoopis kolmandalt isikult, või võimaldab tal sellest aru saada üksnes raskustega.
   
      (1)  ELT C 223, 30.8.2008.